**O Concello adxudica as obras de mellora da mobilidade na rúa Nicomedes Pastor Díaz e na Alameda do Cruceiro, ás que destinará un investimento de 2 millóns de euros**

* **A Xunta de Goberno Local aproba os convenios de colaboración do Concello con Banco de Alimentos, ADO, Proxecto Home, Comité Anti-SIDA, Limiar e Amencer**

**Ourense, 22 de decembro de 2022**

A Xunta de Goberno Local do Concello de Ourense acordou na súa sesión desta mañá adxudicar as obras dos proxectos de mobilidade vertical e humanización da rúa Nicomedes Pastor Díaz e de mellora da accesibilidade na Alameda do Cruceiro, dúas actuacións que suporán un investimento de conxunto de case dous millóns de euros. Na mesma sesión, aprobou os convenios de colaboración entre o Concello e diferentes entidades que desenvolven o seu labor no ámbito dos servizos sociais (Banco de Alimentos e ADO), da Saúde (Proxecto Home e Comité Antisida), da participación cidadá (Limiar) e xuvenil (Amencer). Na sesión desta mañá, que tivo lugar no salón de plenos do Concello, tratáronse un total de 25 asuntos presentados polos diferentes servizos municipais.

Infraestruturas (2)

· Adxudicar a Prace Servicios y Obras SA, o contrato das obras do proxecto de mobilidade vertical e humanización da rúa Nicomedes Pastor Díaz, de acordo co proxecto técnico e o prego de cláusulas administrativas particulares aprobados por acordo da Xunta de Goberno Local e as ofertas presentadas, por resultar a oferta coa mellor relación calidade-prezo, por un prezo total de 1.561.259,94 €

· Adxudicar a Coviastec SL, o contrato das obras do proxecto de mellora da accesibilidade na rúa Alameda do Cruceiro, de acordo co proxecto técnico e o prego de cláusulas administrativas particulares aprobados por acordo da Xunta de Goberno Local e as ofertas presentadas, por resultar a oferta coa mellor relación calidade-prezo, por un prezo total de 398.508,91 €

Licenzas (2)

· Conceder a licenza urbanística de segregación dun baixo na Avenida de Marín

· Conceder unha licenza para obras de instalación dun ascensor nun edificio na rúa Bonhome

Patrimonio (1)

· Arquivar un expediente de danos nun fito na estrada de Vigo

Rehabilitación (4)

Concesión de 4 axudas a outras tantas actuacións de rehabilitación e reforma de vivendas nas áreas de rehabilitación (ARRU) da cidade:

· Rehabilitación dun edificio na rúa Carriarico (dentro da ARRU O Polvorín, As Camelias, A Carballeira), á que se lle outorga unha subvención de 12.775,15 €.

· Obras de illamento térmico exterior nunha vivenda na rúa Sol, na ARRU do Núcleo de Seixalbo, por un importe de 7.931,46 €.

· Instalación de caldeira de pellets e obras auxiliares nun edificio de vivendas na Rúa Vázquez Núñez, na ARRU O Polvorín, As Camelias, A Carballeira, por un importe de 2.793,50 €

· Obras de substitución de carpinterías exteriores nunha vivenda na rúa Emilia Pardo Bazán, na ARRU do Centro Histórico, por un importe de 2.992,50 €.

Infraestruturas (1)

Rectificar un acordo da XGL do 10 de febreiro relativo á devolución dunha fianza

Xestión económica e orzamentaria (1)

Aprobar unha relación de facturas por un importe total de 4.548,98 € correspondentes a gastos realizados en exercicios anteriores que non puideron seguir a tramitación ordinaria para a súa aprobación nos devanditos exercicios.

Sanidade (2)

Aprobar a concesión de subvencións nominativas e os convenios de colaboración do Concello con dúas entidades:

· Coa Fundación Monte do Gozo - Proxecto Home, polo importe de 25.000 euros, para o financiamento do proxecto educativo-terapéutico de actividades de rehabilitación e inserción sociolaboral en réxime residencial de condutas aditivas para persoas con adicións correspondente ao exercicio 2022.

· Coa Asociación Comité Cidadán Anti-SIDA de Ourense, polo importe de 25.000 euros, para o financiamento dun programa de redución de riscos en persoas usuarias de drogas por vía parenteral correspondente o exercicio 2022.

Asuntos sociais (2)

· Aprobar o Convenio de colaboración entre o Concello de Ourense e o Banco de Alimentos de Ourense, polo importe de 21.000,00 €

· Aprobar o Convenio de colaboración entre o Concello de Ourense e a Asociación de Persoas con Discapacidade de Ourense (ADO), polo importe de 21.000 euros, para financiar o proxecto de fomento e desenvolvemento da autonomía para persoas con discapacidade intelectual.

Xuventude (1)

Aprobar o convenio polo que o Concello de Ourense lle concede unha subvención nominativa á Asociación Xuvenil Amencer, recollida no vixente Orzamento municipal, polo importe de 11.000 euros

Participación cidadá (1)

Aprobar o convenio polo que o Concello lle concede unha subvención nominativa á Federación de Asociacións Veciñais de Ourense, Limiar, recollida no vixente Orzamento municipal, polo importe de 15.200 euros

Avogacía Consistorial (11)

· Sentenza do Tribunal Superior de Xustiza de Galicia que estima parcialmente o recurso interposto polo Concello contra a sentenza do Xulgado do Contencioso Administrativo numero 1 de Ourense que anulaba o capítulo 1 dos orzamentos do Concello para 2020 e aqueles actos e disposicións que foron aprobados en materia de persoal polo Concello en 2020 sen a negociación colectiva obrigatoria coa parte sindical.

A sentenza do TSXG que hoxe se coñeceu confirma, en parte, a anterior, xa que mantén a anulación do capítulo 1 dos orzamentos pero, atendendo os argumentos expostos polo Concello, non anula aqueles actos e disposicións que foran aprobados en materia de persoal.

· Sentenza do Xulgado de primeira instancia favorable ao Concello nun xuízo verbal por conformidade da outra parte

· Sentenza do Xulgado Contencioso Administrativo número 1, que estima o recurso dunha traballadora do Concello á que se lle denegara unha solicitude de axuda social

· Sentenza do Xulgado do Contencioso Administrativo número 1, que desestima o recurso interposto por un particular e avala a legalidade dunha licenza concedida polo Concello.

A Xunta Local tamén deu conta de que Concello comparecerá diante dos xulgados do contencioso administrativo en 7 procedementos abreviados.